Foto’s: Twee dood, drie beseer in Centurion-ongelukFoto: Netcare 911 Santi Steinmann, woordvoerder van Netcare911, het gesê ŉ klein vragmotor het in Rabiestraat teen ŉ boom gebots. ŉ Tak het hierna van die boom op ŉ motor geval. Volgens Steinmann het ŉ motorfiets hierna teen die vragmotor gebots en is ŉ voetganger ook omgery. Die bestuurder van die vragmotor en een van sy passasiers is op die toneel dood verklaar. Die voetganger, motorfietsryer en die ander insittende van die vragmotor is beseer. Hulle is op die toneel behandel voor hulle na ‘n nabygeleë hospitaal geneem is vir verdere mediese sorg. Die insittendes van die motor is nie beseer nie. Die oorsaak van die ongeluk word ondersoek.